钦定古今图书集成/明伦汇编/官常典/第498卷 > 耶律谐理
## 钦定古今图书集成/明伦汇编/官常典/第498卷 > 耶律谐理

按《辽史》本传：“谐理，字乌古，邻突举部人。统和五年，宋
将杨继业来攻山西，谐理从耶律斜轸击之，常居先
锋，侦候有功。是岁伐宋，宋人拒于滹沱河，谐理率精
骑便道先济，获其将康保威，以功诏世预节度使选。
太平元年，稍迁本部节度使。六年，从萧惠攻甘州，不
克。会阻卜攻围三克军，谐理与都监耶律涅鲁古往”
救，至可敦城西南，遇敌不能阵，中流矢卒。